Küsisin hommikupoole arvamust, et kui palju Minu Eesti kojavanematest võiks kuuluda erakonda.    Numbrite ennustajaid oli täpselt üks (mina ise) ning kõige täpsemalt suutsin pakkuda samuti ise. Lubatud au ja kuulsus on seega heaga välja teenitud.    Statistikarobot nokkis eile õhtul Minu Eesti veebilehelt välja 503 mõttekoja ja kojavanema andmed ning võrdles neid erakondade liikmenimekirjadega. Kuue nime puhul tekkis mitu vastet ning need said käsitsi üle vaadatud. Ei robotid ega inimesed ole kaitstud  inimeste eest kes juhtuvad kasutama sama ees- ja perekonnanime või tegema vähem või rohkem inimlikke vigu, seega ei pretendeeri statistika absoluutsele tõele või millelegi muule. Võin vaid oletada ja järeldada, et tulemus peaks sellest hoolimata olema üsna täpne.    Kojavanematest leidis erakondade liikmenimekirjadest vaste 167 nime ehk üsna täpselt kolmandik (33,2%). Erakondade lõikes oli teistest peajagu üle IRL oma 44 kojavanemaga ning Keskerakond ja Reformierakond said kirja vastavalt 33 ja 31.    Teiste tulemused on kokkuvõtlikult toodud tabelis:        Loomulikult tuleb meeles pidada, et sellise metoodikaga ei saa hinnata nende inimeste arvu kes on erakonna sõsarorganisatsioonide liikmed või lähedalt seotud isikud aga erakonda endasse ei kuulu.  Kindlasti mõned sellised on.    Seda, kas see on hea või halb, et erakonnaliikmeid sellises proportsioonis on, mina ei tea. Üldiselt kipuvadki erakondade liikmed ühiskonnas ju ka laiemalt aktiivsed olema kui suurem jagu teisi jne… jäägu see kommenteerijate arvata.